மனிதன் தனக்கு நிகழப் போவதை தெரிந்து கொள்ள மட்டும் ஜோதிடம் உருவாக்கப்படவில்லை. விளைவுகளைத் தெரிந்து கொள்ள மட்டும் ஒரு வேதம் உருவாக்கப்பட்டிருக்குமானால் அது இவ்வளவு காலம் நிலைத்திருக்காது. விளைவுகள் என்ன என்பதிலிருந்து யார் மூலம் எங்கு எப்பொழுது நடைபெறும் என்று கூறுவது மட்டுமல்லாமல் அதை அனுபவிக்க வேண்டுமானல் நாம் எந்தெந்த முயற்சிகளை மேற்கொள்ள வேண்டும், எதனை எப்பொழுது செய்ய வேண்டும் என்றும் ஜோதிடம் கூறுகிறது. அதில் ஒன்றுதான் சந்திராஷ்டமம். எந்த ஒரு செயலும் வெற்றியுடன் நடைபெற நம் மனம் நமக்கு ஒத்துழைப்பு தரவேண்டும். அப்படிப் பட்ட மனத்திற்கு காரகராக விளங்குபவர் தான் சந்திரன். அவருடைய பங்களிப்பு இல்லாமல் நம்மால் சுயமாக திறம்பட சிந்திக்க முடியாது. சிந்தனை – சந்திரன் – கஷ்டம் இப்படி எல்லாம் ஒன்று சேர்ந்தது தான் சந்திராஷ்டமம்.